টাঙ্গাইলের বঙ্গবন্ধু সেতুর পূর্ব পাড়ে পুলিশকে চাঁদা না দেয়ায় বকুল নামের এক ট্রাক চালককে নির্মম আঘাত করা হয়। বিষয়টি জানাজানি হওয়ার পর ক্ষুব্ধ ট্রাক ও বাস শ্রমিকরা সকাল ৬টা থেকে ১০টা পর্যন্ত চার ঘন্টা সেতু সড়ক অবরোধ করে রাখে। শনিবার সকাল সাড়ে ৫টার দিকে মূলত এ ঘটনার সূত্রপাত হয়। সেতুর উভয় পাড়ে সৃষ্টি হয় দীর্ঘ যানজটের। খবর পেয়ে ঘটনাস্থলে পুলিশের ঊর্ধ্বতন কর্মকর্তা ও শ্রমিক সংগঠনের নেতারা ঘটনাস্থলে উপস্থিত হন। পরে ওই পুলিশ সদস্যের সাময়িক বরখাস্ত ও দৃষ্টান্তমূলক শাস্তির আশ্বাসে অবরোধ তুলে নেয় শ্রমিকরা। সকাল ১০টার দিকে যান চলাচল শুরু হলেও দীর্ঘ গাড়ীর সারির কারনে ধীরগতিতে চলছে যানবাহন।